कॉल्स
लीप ईयर लड़की
दिसंबर 30 यूएस हवाई क्षेत्र
अज़ूसा / इथाका
ठीक है। दोबारा कोशिश करते हैं।
कल्पना कीजिए आप एक सुरंग से गुज़रती ट्रेन पर हैं।
आपकी दायीं तरफ़ हूबहू वैसी ही दूसरी ट्रेन समानांतर चल रही है,
सिवाय इसके कि वह ट्रेन आपसे समय में एक सेकंड आगे है।
तो आपकी दायीं-बायीं तरफ़ अनगिनत ट्रेनें चल रही हैं,
सब समय में आपसे थोड़ी दूर हैं। ठीक है?
अब कल्पना कीजिए कि आप किसी ट्रेन को फ़ोन कर सकते हैं,
वास्तविकता के हूबहू रूप से बात कर सकते हैं,
बस वे भविष्य या अतीत में होंगे।
हाँ। ख़ैर, वह...
मेरे ख़्याल से वह बहुत उपयोगी होगा अगली बार जब मैं वेगास में होऊँगा।
नहीं, नहीं। माफ़ कीजिए। मैं डॉ. बर्मन हूँ।
सर, हमारे ब्रह्माण्ड की बनावट
इस पर निर्भर करती है कि उन ट्रेनों में घटनाएँ एक जैसी रहें।
यह बिल्कुल एक लय में कंपन करती ध्वनि तरंगों की तरह हैं।
हाँ। और दुर्भाग्यवश,
यह सब कॉल्स जो हमने आपको सुनाई हैं, उन्होंने बहुत उथल-पुथल मचा दी है।
माफ़ करना। यह कॉल किसने व्यवस्थित की थी?
मैगी, तुम अब भी लाइन पर हो?
सर, फ़ीनिक्स के बाहर अभी एक विमान ने आपातकालीन लैंडिंग की है।
उस विमान के कप्तान का दावा है कि उसे आपने और मैंने फ़ोन किया था, सर।
भविष्य से एक कॉल, जिसमें उसे विमान को दुर्घटनाग्रस्त करने के लिए कहा गया।
ख़ैर, मैंने किसी हवाई पायलट को फ़ोन नहीं किया।
नहीं, मैं जानती हूँ। मैंने भी उससे बात नहीं की।
कम से कम मेरे इस रूप ने तो नहीं,
इस आयाम में, या कह लीजिए, इस ट्रेन पर।
इस समय, सर, उस विमान का हर यात्री घर जा रहा है,
वे लोगों से मिल रहे हैं, घातीय तरंग प्रभाव पैदा कर रहे हैं।
बिल्कुल। हम विनाश का सामना कर रहे हैं, जनरल।
-कुछ ही दिनों में। शायद घंटों में। -ठीक है।
ठीक है। ज़रा रुको। तुम्हें मुझसे क्या चाहिए?
मैं विज्ञान के पक्ष में हूँ, लेकिन मुझे विस्तार से जानकारी चाहिए।
हमारा मानना है कि इन घटनाओं के पीछे सरकार का हाथ है।
ठीक है। मैं इस कॉल को गंभीरता से नहीं ले पा रहा हूँ।
देखिए, हो सकता है आप यह जानबूझ कर नहीं कर रहे हों,
लेकिन मैं वादा करती हूँ, आप कुछ ऐसा कर रहे हैं जिससे यह दरारें बन रही हैं।
और आपको ऐसा क्यों लगता है, डॉक्टर?
मेरे पिता एक वैज्ञानिक थे
जो 70 के दशक में केंद्रीय सरकार के लिए काम करते थे।
शीत युद्ध के दौरान उन्होंने तमाम जासूसी योजनाओं की अगुवाई की थी,
जो सभी अंतरआयामी संचार से संबंधित थीं।
उस समय उन्हें कोई सफलता नहीं मिली थी, लेकिन आज कोई तो सफल हो चुका है।
ख़ैर, तो तुम अपने पिता से बात क्यों नहीं करतीं?
उन्हें शायद इसके बारे में मुझसे कहीं ज़्यादा पता होगा।
मैं... वह...
रुकिए, सर। कृपया। आपको इसे गंभीरता से लेना होगा।
सुनो। मुझे बहुत सारे "शायद" और "हो सकता है" सुनाई दे रहे हैं।
मैं अपनी खिड़की से बाहर देख रहा हूँ, सूरज चमक रहा है, चिड़ियाँ चहचहा रही हैं,
और ब्रह्माण्ड अपनेआप में धंस नहीं रहा है।
लेकिन अगर मुझे कुछ अन्तःस्फोट होते दिखा, मैं तुम दोनों को सबसे पहले फ़ोन करूँगा।
ठीक है? नया साल मुबारक़ हो।
-रुकिए, रुकिए। -रुकिए।
बढ़िया बातचीत थी।
ठीक है। तुमने वादा किया था कि इससे काम नहीं बना तो उन्हें फ़ोन करोगी।
तो चलो उन्हें फ़ोन करें।
नहीं। मैं वह नहीं करूँगी।
कृपया अपनी पिता संबंधी समस्याओं को एक तरफ़ रख दो, ठीक है?
दुनिया की क़िस्मत इस पर निर्भर करती है।
सबसे पहले, पिता संबंधी समस्याओं के लिए पिता का होना ज़रूरी है।
ठीक है, हाँ। मुझे नहीं लगता वह ऐसे होता है।
पता नहीं क्यों मुझे तुम्हें याद दिलाना पड़ रहा है
कि डॉ. रॉबर्ट व्हीटिंग एक बेहद नालायक इंसान है,
जिसने अपनी पूरी ज़िंदगी लैब में बिता दी, हर चीज़ में असफल रहा,
जिसमें मूल पितृत्व और इंसानी शिष्टाचार शामिल हैं।
रुको, रुको। हमने हूबहू यही बातचीत कल की थी,
एक-एक शब्द यही था, जनरल से बात करने के ठीक बाद।
हमने अभी जनरल से बात की है।
-आज कौन सा दिन है? -आज बुधवार है।
ओह, नहीं। ठीक है, हम ग्लिच में हैं। ठीक अभी।
-क्या? -यहाँ आज गुरुवार है।
-नए साल की पूर्वसंध्या। -भगवान। हालात बिगड़ते जा रहे हैं।
ठीक है। मुझे उनका नंबर दो,
और मैं तुम्हारे नालायक पिता को फ़ोन करता हूँ, ठीक है?
अच्छा, ठीक है। लेकिन यह मत कहना कि तुम मुझे जानते हो।
-हे भगवान, रेचल। -मत बताना!
हैलो?
हैलो। मुझे श्रीमान व्हीटिंग से बात करनी है।
ओह। मुझे माफ़ कीजिए।
बैंक ने यह संपत्ति ज़ब्त कर ली थी, पता नहीं, करीब पाँच-छह साल पहले।
अरे! बंद करो!
मैं उनसे बस एक पल के लिए मिली थी जब उन्हें निकाला जा रहा था।
उन्होंने कुछ बहुत भद्दी बातें कही थीं।
हाँ, सुनने में वही लग रहे हैं।
आपको ऐतराज़... क्या आपको पता है वह कहाँ गए?
पता है, उसके बस कुछ हफ़्तों बाद
मैंने उन्हें सड़क पर सोते देखा था।
क्या? वह बेघर हैं?
मेरे ख़्याल से। मुझे पता नहीं।
सार्वजनिक सामाजिक सेवा विभाग। मैं आपकी क्या मदद कर सकता हूँ?
हैलो। हमें एक रॉबर्ट व्हीटिंग की तलाश है।
उन्हें कुछ साल पहले रिवरसाइड में घर से निकाल दिया गया था।
ठीक है। आप उनकी दोस्त हैं? कोई प्रियजन?
प्रियजन? नहीं। नहीं, मैं बस उनकी बेटी हूँ।
ओह। ठीक है। क्या वह रॉबर्ट एम. व्हीटिंग हैं?
-हाँ। -हाँ। हाँ, वही हैं।
माफ़ कीजिए, लेकिन श्रीमान व्हीटिंग इस साल जनवरी के अंत में चल बसे।
मुझे वाक़ई अफ़सोस है।
क्या वह... क्या वह सड़कों पर चल बसे?
नहीं। उनका आख़िरी दर्ज़ पता अज़ूसा का है, सनी वैली नर्सिंग होम।
ओह, ठीक है। बढ़िया। शुक्रिया।
आपका स्वागत है। आपका सप्ताहांत अच्छा हो।
रुको। "आपका सप्ताहांत अच्छा हो।"
आपको नया साल मुबारक़ नहीं कहना चाहिए?
दो महीने पहले कहा होता।
-वह भविष्य में है। -माफ़ कीजिए?
ठीक है, इसका मतलब हो सकता है तुम्हारे पिता अब भी ज़िंदा हों।
जानती हूँ। यह बढ़िया है।
मतलब, ज़रूर, हाँ। यह अच्छा है।
ठीक है। शुक्रिया। शुक्रिया, सर। अलविदा।
ठीक है। मैं सनी वैली नर्सिंग होम फ़ोन करता हूँ।
नहीं। रुको।
रेचल?
मेरे ख़्याल से... मेरे ख़्याल से मैं उन्हें फ़ोन करूँगी।
ठीक है। तुम्हें यक़ीन है?
हाँ। मुझे पता नहीं। मैं...
मैंने अभी सुना वह मर चुके हैं, और मैं... कोई बात नहीं। छोड़ो। मैं फ़ोन करती हूँ।
ठीक है। हाँ। उनसे बस पूछना उनका काम किसने जारी रखा।
ज़रूर कोई मशीन या ऐन्टेना होगा,
जिसे बंद करके इस क़हर को रोका जा सकता है।
हाँ। उम्मीद है। हे भगवान। ठीक है। मैं उस कमीने को फ़ोन करती हूँ।
ख़ैर, शुभकामनाएँ।
सनी वैली नर्सिंग होम। मैं किससे बात कर रही हूँ?
मैं... मेरा नाम रेचल है, रेचल व्हीटिंग।
मैं अपने पिता, रॉबर्ट व्हीटिंग, को ढूँढ रही हूँ।
डॉ. व्हीटिंग?
हाँ। वही।
मुझे पता भी नहीं था कि उनके कोई रिश्तेदार हैं।
हाँ, ख़ैर, बस मैं ही हूँ।
और हम इतने करीब नहीं हैं।
ख़ैर, माफ़ कीजिए,
लेकिन मैं उनसे बात नहीं करवा सकती जब तक मुझे यक़ीन ना हो आप उन्हें वाक़ई जानती हैं।
क्यों नहीं?
चोर-उचक्के। वे वरिष्ठ नागरिकों को धोखा देने की कोशिश करते हैं।
मैं... हाँ, मैं कोई चोर नहीं हूँ।
तो मैंने तुम्हें पहले कभी यहाँ देखा क्यों नहीं है?
डॉ. व्हीटिंग से मिलने कभी कोई नहीं आया है।
ख़ैर, मैं...
मुझे पता नहीं था वह कहाँ थे, मैडम। और...
-तुम्हें पता नहीं तुम्हारे पिता कहाँ थे? -नहीं, नहीं पता था।
ओह, अच्छा। श्रेष्ठ बेटी तुम्हीं हो।
देखिए, ऐसा इसलिए क्योंकि वह एक स्वार्थी इंसान हैं
जिन्होंने अपने और अपने काम के सिवाय कभी किसी से प्यार नहीं किया, ठीक है?
तो कोई उनकी परवाह नहीं करता है, और इसलिए वह वहाँ अकेले मरेंगे। जल्द ही।
ठीक है। लगता है तुम कोई धोखेबाज़ नहीं हो।
वह वाक़ई ऐसे ही हैं। ठीक है, मैं बात करवाती हूँ। रुको।
क्या बकवास... हैलो?
-हैलो। -हैलो। ज़ोर से बोलो।
हैलो। मैं रेचल हूँ। मैं...
रेचल। मैं किसी रेचल को नहीं जानता। अलविदा।
मैं खेल देख रहा हूँ, ठीक है?
यह मैं हूँ। रेचल।
मैं आपको फ़ोन कर रही हूँ क्योंकि मुझे...
मुझे आपकी मदद चाहिए।
-रेचल? -हाँ।
मेरी बेटी? रेचल? मेरी प्यारी रेचल?
ओह। अपने पिता के हालचाल जानने के लिए फ़ोन कर रही है?
और शायद मुझसे कुछ पैसे कहीं भेजने के लिए, है ना?
हाँ, मैं दोबारा इस घोटाले में नहीं फँसूँगा, तुम धोखेबाज़। फ़ोन रखो!
हे भगवान। अच्छा, मेरी बात सुनिए।
मैं रेचल हूँ, और हम एक-दूसरे से नफ़रत करते हैं, ठीक है?
आख़िरी बार जब हमने बात की थी, आपने कहा था मेरा शोध समय की बर्बादी और एक मज़ाक था,
क्योंकि आपको लगता है फिज़िक्स की दुनिया में कभी किसी औरत ने
कोई अर्थपूर्ण खोज नहीं की है।
इसलिए यह सोचना कि मैं अलग हूँ, आँकड़ों की दृष्टि से भ्रामक होगा।
ख़ैर, मैंने ऐसा कहा था क्योंकि यह सच है।
नहीं, यह सच नहीं है।
क्यूरी, गेप्पर्ट मेयर, स्ट्रिकलैंड, घेज़। उनका क्या?
ठीक है। अच्छा, ठीक है। चार।
यह फिज़िक्स के चार नोबेल पुरस्कार हैं, कितने में से, क्या,
एक सौ से भी ज़्यादा जो आदमियों को मिले हैं।
तो, मतलब, अब भी, मैं कहूँगा यह आँकड़ों की दृष्टि से भ्रामक है।
हे भगवान। अच्छा। ठीक है।
तो एक क्षेत्र में उपलब्धि आँकने के लिए नोबेल पुरस्कार आपका मापदंड है? ओह, बकवास।
पता है क्या? भगवान, मैं क्या कर रही हूँ?
-ख़ैर, अपना समय बर्बाद कर रही हो। -हाँ, कर रही हूँ।
क्योंकि ज़्यादा समय बाकी ही नहीं बचा है। दुनिया ख़त्म हो रही है। आज।
दुनियाएँ ख़त्म नहीं होती हैं।
लोग मरते हैं। प्रजातियाँ विलुप्त हो जाती हैं। लेकिन दुनियाएँ चलती रहती हैं।
मेरा मतलब है हम सब मरने वाले हैं।
ख़ैर, वह एक तथ्य है। मुझे कुछ नया बताओ।
हे भगवान। आप क्यों इतने...
ठीक है।
किसी ने आपके अंतरआयामी संपर्क का शोध लिया
और आपका काम ख़त्म कर लिया,
जिससे समय में मार्ग बन गए और सब उथल-पुथल हो गया।
और हम तबाही तक पहुँचने की कगार पर हैं।
यह मुमकिन ही नहीं है।
वह शोध किसी काम का नहीं था। अगर मैं नहीं कर सका, तो कोई नहीं कर सकता था।
-ख़ैर, आप ग़लत हैं। -नहीं हूँ! अब मैं वापस खेल देख सकता हूँ?
मेरी बात सुनिए! मैं नहीं...
एक मिनट रुकिए। आप कौन सा खेल देख रहे हैं?
डॉजर्स बनाम ऐस्ट्रोस। इसे बेसबॉल कहते हैं।
ठीक है। तो इसका मतलब आप दो महीने अतीत में हैं।
-ओह, छोड़ो भी। -यहाँ नए साल की पूर्वसंध्या है।
-मज़ाक करना बंद करो, ठीक है? -रुकिए। चुप रहिए। मैं सुन रही हूँ।
ठीक है।
यह नौवीं इनिंग है। इसका मतलब...
कि अल्टुवे दो रन का होम रन मारने वाला है। और, माफ़ कीजिए, आपकी टीम हार जाएगी।
ओह, अच्छा। अल्टुवे...
ख़ैर, माफ़ करना, मिस भविष्य की महिला,
लेकिन ज़ाहिर है, तुम्हें बेसबॉल के बारे में कुछ नहीं पता,
क्योंकि यह बेवक़ूफ़, अल्टुवे, वह मार नहीं सकता...
अगर यह फ़ाउल नहीं हुआ, तो यह...
-गई! -क्या?
यह जीत है...
यह नामुम... नहीं।
दो-रन का वॉक-ऑफ़ वाला होम रन, होसे अल्टुवे के नाम।
आपका काम बेकार नहीं था।
मुझे जानना है आपका काम किसे मिला था,
और उस व्यक्ति से वह सब रोकने के लिए कहना है जो वह कर रहे हैं।
हैलो? आप वहाँ हैं?
मेरा काम किसी को नहीं मिला था।
लेकिन मेरे द्वारा बनाई गई एक मशीन है
जो इस सब की वजह हो सकती है।
ठीक है। तो वह कहाँ है?
-बात "कहाँ" की नहीं है। -क्या मतलब है आपका?
आइंस्टाईन ने अपने दोस्त बेस्सो के मरने पर क्या कहा था?
हे भगवान। हमारे पास इसके लिए समय नहीं है!
उन्होंने कहा था, "वह इस अजीब दुनिया से चला गया है
मुझसे कुछ समय पहले।
इसके कोई मायने नहीं हैं।
हमारे जैसे लोग, जो फिज़िक्स में विश्वास करते हैं,
जानते हैं कि अतीत, वर्तमान और भविष्य के बीच का फ़र्क..."
"सिर्फ़ एक ज़िद्दी अनवरत भ्रम है।"
सिर्फ़ एक भ्रम है। बिल्कुल।
-यह कहाँ की बात नहीं है। -यह कब की बात है।
हे भगवान। आप वाक़ई सफल हुए थे।
हाँ, मैं हुआ था।
मुझे बस उस समय पता नहीं चला। मैंने मशीन को चालू किया और कुछ नहीं हुआ।
हाँ, लेकिन वह हुआ था। अतीत से उसका प्रभाव हम पर अब पड़ रहा है।
पता है, मैंने एक ख़ास लाइन तैयार की थी। मुझे अब भी वह फ़ोन नंबर याद है।
हे भगवान। 1978 में, इस समय मेरा एक रूप है,
अपनी मेज़ पर झुका हुआ, सोच रहा है कि वह असफल है,
अपने फ़ोन के बजने का इंतज़ार कर रहा है।
ख़ैर, बधाई हो। आपकी मशीन वाक़ई काम करती थी।
पता है, मैं सिर्फ़ अपने काम की बात नहीं कर रहा हूँ।
मैं तुम्हारी बात कर रहा हूँ।
किसी और को समझ नहीं आया कि क्या हो रहा है, लेकिन तुम्हें आया।
और यह एक कमाल की उपलब्धि है।
मैं तुम्हारे साथ भी असफल नहीं रहा।
ओह, यक़ीन कीजिए, आप असफल रहे।
मैं आपका कोई वैज्ञानिक प्रयोग नहीं हूँ। तो मेरी उपलब्धियाँ आपकी नहीं हैं।
मैं एक इंसान हूँ। जिसे वाक़ई बहुत, बहुत बार अपने पिता की ज़रूरत थी!
और आपने मुझे निराश किया, बहुत ज़्यादा।
मैंने किया।
जानता हूँ। और मैं...
मुझे माफ़ कर दो।
मुझे माफ़ कर दो कि मैंने तुम्हें और तुम्हारी माँ को तब छोड़ दिया था।
मुझे उस सबके लिए बहुत अफ़सोस है।
क्या तुम कृपया मुझे माफ़ कर दोगी?
नहीं। मैं नहीं करूँगी।
यह बस... उसके लिए बहुत देर हो चुकी है। किसी भी चीज़ के लिए बहुत देर हो चुकी है।
मैं समझता हूँ।
तो अब क्या होगा?
तो सबसे पहले गुरुत्वाकर्षण क्षेत्र चला जाएगा।
हम सब उड़ जाएँगे।
-मेरे ख़्याल से मरने का अच्छा तरीका है। -हाँ।
फिर एक तरह का उत्तरध्रुवीय प्रकाश होगा।
मतलब, आसमान में रंग होंगे।
हे भगवान।
उस समय, दो ही परिणाम संभव हो सकते हैं।
परिणाम? कैसे परिणाम?
सबसे संभावित,
पलक झपकते ही सब चीज़ों का अंत।
और दूसरा वाला?
ब्रह्माण्ड ख़ुद को ठीक करके फिर से शुरू होगा।
लोग वापस अपने जीवन में लौट जाएँगे, बिना जाने कि क्या हुआ था।
लेकिन वैसा तब तक नहीं होगा जब तक मेरा 1978 वाला रूप उस मशीन को बंद नहीं कर देता।
हाँ, ख़ैर, वह कभी नहीं होगा।
ख़ैर, मैंने सोचा था तुम और मैं दोबारा कभी बात नहीं करेंगे।
और मैं अकेला मरूँगा।
लेकिन, यह रहे हम, सब चीज़ों के अंत की कगार पर विज्ञान की बात कर रहे हैं।
हाँ। बढ़िया।
रेचल, क्या तुम मुझे अपना जन्मदिन याद दिला सकती हो?
क्या? आपको मेरा जन्मदिन नहीं मालूम है?
ख़ैर, मुझे तारीख़ें कभी याद नहीं रहती हैं।
29 फ़रवरी।
फ़रव... बिल्कुल यही है।
तुम मेरी छोटी लीप ईयर लड़की हो, याद है?
अब, मुझे माफ़ करना, रेचल,
मुझे एक फ़ोन करना है।
एक फ़ोन?
मैं समझता हूँ तुम मुझसे क्यों नफ़रत करती हो।
रिश्ते, कभी-कभी वे वापस ना लौट पाने के बिंदु पर पहुँच जाते हैं।
और... हमारा बेशक़ पहुँच गया है।
लेकिन दुनिया की क़िस्मत शायद ना पहुँची हो।
तो मैं बस तुम्हें बताना चाहता हूँ, रेचल, कि मैं...
मैं...
मैं तुमसे कहना चाहता हूँ कि... मैं तुमसे प्यार करता हूँ।
और मुझे तुम पर गर्व है, मेरी लीप ईयर लड़की।
-अलविदा। -रुकिए, डैड?
डैड?
मैं भी आपसे प्यार करती हूँ।
हैलो?
वह काम कर गया।
कौन बोल रहा है?
मैं तुम हूँ।
साबित करो। कोड क्या है?
0229। हमारी बेटी का जन्मदिन।
हमारी मशीन... वह काम करती है।
मैं 40 से ज़्यादा साल भविष्य में हूँ।
यह काम कर गई! मैं जानता था। मैं जानता था!
हे भगवान। इससे सब बदल जाएगा।
मैंने कर दिखाया। मैंने कर दिखाया! मैं जानता था।
बंद करो। तुमने कुछ नहीं किया।
मैं... क्या? क्या मतलब है तुम्हारा?
मैं 86 साल का हूँ।
और मैं एक नर्सिंग होम में अकेले मरने वाला हूँ, दिवालिया, जिसके कोई दोस्त नहीं हैं,
एक बेटी जो मुझसे नफ़रत करती है।
तो आख़िरकार हमने क्या किया है?
मैं...
देखो, मुझे अफ़सोस है, लेकिन यह मेरी समझ में नहीं आ रहा है।
मशीन बंद करो और घर जाओ।
और तुम अपनी बेटी को गले लगाओ, अपनी पत्नी को गले लगाओ,
और उनसे कहो... उनसे कहो तुम उनसे कितना प्यार करते हो।
और अब से,
तुम अपनी ज़िंदगी के हर एक दिन उन्हें अपनी प्राथमिकता बनाना।
उनसे पहले कुछ नहीं आना चाहिए। मेरी बात समझ रहे हो?
-मैं... -कहो तुम ऐसा करोगे! मुझसे कहो ऐसा करोगे!
लेकिन...
उनका क्या?
मैं मशीन बंद नहीं कर सकता।
मतलब, तुम जानते हो वे क्या कर सकते हैं,
वे हमारे परिवार के साथ क्या करेंगे अगर मैंने मशीन बंद कर दी।
खोने के लिए कोई परिवार बचेगा ही नहीं...
अगर तुमने उस मशीन को अभी बंद नहीं किया।
हे भगवान। हे भगवान। यह एक भूकंप है।
यह शुरू हो चुका है। सब चीज़ों का अंत।
हे भगवान। हमने क्या कर दिया है?
मशीन बंद कर भी दो।
कृपया, हम सबको एक और मौक़ा दो।
गज़ब। आसमान... यह खुल रहा है। हे भगवान।
यह रंग। यह रंग।
तुम देख सकते हो?
मेडे, मेडे। मैं कप्तान पेरी हूँ। इंजन बुरी तरह क्षतिग्रस्त हो गया है।
डैडी, क्या आप आज रात मेरे साथ गाएँगे?
12 फ़रवरी, 2015 की रात को,
आपके साथ वाक़ई बहुत बुरी दुर्घटना हो जाएगी।
-जाओ! जाओ! -दरवाज़ा खोलो!
तो ग्लिच होना चाहिए ठीक अब।
यह ब्रह्माण्ड ने किया। यह ब्रह्माण्ड ने किया।
मैंने उसे अपनेआप टुकड़े-टुकड़े होते देखा,
जैसे कोई अदृश्य शक्ति उसे ज़िंदा खा रही थी।
वह मेरी बाँहों में मरी पड़ी है और उसी समय मुझे फ़ोन कैसे कर सकती है?
आख़िर हो क्या रहा है?
वैसे, जिनका कोई मतलब नहीं है।
ऐसा लगता है जैसे मेरी आँखें और मेरी नाक पिघल रही हैं।
मेरी हड्डियाँ, वे टूट रही हैं।
-यह सच था। -क्या सच था?
सब कुछ।
क्या तुम मानते हो इस दुनिया में जादू है, पैट्रिक?
तुम जहाँ भी हो, वह दूसरा समय या जगह वगैरह है।
लेकिन जब मैं घर पहुँचूँगा, मैं जानता हूँ वहाँ बस तुम होगी।
-हैलो, जान। -हैलो!
कैसा चल रहा है? न्यूयॉर्क कैसा है?
काफ़ी उबाऊ है। मतलब... ओह, रुको, शो कैसा था?
-मैंने रद्द कर दिया। -क्या?
वह वैसे भी बर्बाद ही होने वाला था।
मेरे ख़्याल से वह मैनेजर बस मुझसे संभोग करना चाहती थी। वह...
आख़िरकार। तुम देख सकते हो।
हाँ। व... वह थोड़ा रोमांचक था, लेकिन...
नहीं, मज़ाक कर रहा हूँ।
रुको। तुम कहाँ हो?
खिड़की से बाहर देखो।
हे भगवान! टिम, तुमने मुझे डरा ही दिया था।
-क्या? -सरप्राइज़!
-तुम आ गए? -मैंने वादा किया था ना आऊँगा?
रुको। रुको, मैं आ रही हूँ।
ठीक है।
-हैलो। -नया साल मुबारक़ हो, जान।
नया साल मुबारक़ हो।
उप-शीर्षक अनुवादक: मीनू